Poznámka: za účelom zachovania dôvernosti informácií sa Vykonávateľ rozhodol niektoré otázky skrátiť.

OTÁZKA 1
Bude Vykonávateľ v rámci podporeného projektu poskytovať platby systémom predfinancovania/ refundácie aj na preddavkové platby ( čl. 1 ods. 2 prílohy 1 zmluvy o PPM, definícia pojmu preddavkové platby)?
Nie, nie je možné preplácať preddavkové faktúry.


OTÁZKA 2
Kedy má prijímateľ povinnosť postupovať pri obstarávaní podľa zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)?

Vykonávateľ poukazuje na § 8 ZVO:

(1) Osoba, ktorá nie je verejným obstarávateľom ani obstarávateľom, je povinná postupovať ako verejný obstarávateľ, ak jej verejný obstarávateľ poskytne viac ako 50 % finančných prostriedkov na zákazku na
a) uskutočnenie stavebných prác, ktorej predpokladaná hodnota je rovnaká alebo vyššia ako finančný limit podľa § 5 ods. 2 [footnoteRef:1]alebo [1:  Ku 18.12.2023 ide o sumu 5 382 000 EUR.] 

b) poskytnutie služieb, ktoré sú spojené so zákazkou podľa písmena a) a ktorej predpokladaná hodnota je rovnaká alebo vyššia ako finančný limit pre nadlimitnú zákazku na poskytnutie služby ustanovený pre verejného obstarávateľa podľa § 7 ods. 1 písm. b) až e)[footnoteRef:2]. [2:  Ku 18.12.2023 ide o sumu 215 000 EUR.] 


(2) Obstarávateľ je povinný postupovať ako verejný obstarávateľ, ak mu verejný obstarávateľ poskytne viac ako 50 % finančných prostriedkov na zákazku podľa odseku 1 a táto zákazka nesúvisí s činnosťou podľa § 9 ods. 3 až 9.

Ak by prijímateľovi nevyplývala povinnosť postupovať ako verejný obstarávateľ v zmysle uvedeného článku,  napriek tomu si dovoľujeme upriamiť Vašu pozornosť na čl. 3 ods. 1 Všeobecných zmluvných podmienok (príloha 1 Zmluvy o poskytnutie prostriedkov mechanizmu), v zmysle ktorého bude Prijímateľ povinný dodržiavať princípy nediskriminácie hospodárskych subjektov, rovnakého zaobchádzania, transparentnosti, vrátane zákazu konfliktu záujmov, princípov hospodárnosti, efektívnosti, proporcionality, účinnosti a účelnosti. 


OTÁZKA 3
Ako má pri obstarávaní prijímateľ preukazovať splnenie princípov nediskriminácie, transparentnosti, zákazu konfliktu záujmov, hospodárnosti, efektívnosti, proporcionality, účinnosti a účelnosti, ak nemá povinnosť postupovať podľa ZVO?
Prijímateľ bude postupovať podľa aktuálnej verzie Príručky k verejnému obstarávaniu pre prijímateľov zverejnenej na stránke https://www.minzp.sk/poo/vyzva-dekarbonizaciu-priemyslu.html. Pri preukazovaní hospodárnosti môže zvážiť aj obchodnú verejnú súťaž v zmysle § 281 až § 288 Obchodného zákonníka SR.


OTÁZKA 4
Čo nastane v prípade, ak Prijímateľ v priebehu realizácie projektu uzavrie zmluvu s dodávateľom na dodanie tovarov alebo služieb, ktorých hodnota bude v zmysle danej zmluvy nižšia ako cena schválená v rámci rozpočtu projektu (Časť B prílohy 2 Zmluvy o poskytnutí prostriedkov mechanizmu - Rozpočet projektu na dekarbonizáciu priemyslu)? 
Bude mať táto skutočnosť dopad na výšku celkových oprávnených výdavkov? Aký dopad to bude mať na intenzitu poskytovanej pomoci?

Takáto situácia by si vyžadovala zmenu zmluvy z dôvodu menej významnej zmeny Projektu, ktorá sa vykoná najneskôr pri najbližšom písomnom dodatku k zmluve o poskytnutí prostriedkov mechanizmu. 
V zmysle čl. 10 ods. 3 písm. c) bod iii) Prílohy 1 Zmluvy o poskytnutí prostriedkov mechanizmu (všeobecné zmluvné podmienky, ďalej len „VZP“) sa bude považovať obstaranie tovarov alebo služieb za nižšiu cenu oproti tým, ktoré boli schválené v rámci rozpočtu projektu, za odchýlku v rozpočte Projektu uvedenom v Prílohe č. 2 Opis Projektu týkajúcu sa Oprávnených výdavkov a to výlučne v prípade, ak ide o zníženie výšky oprávnených výdavkov a takéto zníženie nemá vplyv na dosiahnutie a/alebo udržateľnosť Cieľa Projektu. Pod Oprávnenými výdavkami sa rozumejú výdavky, ktoré skutočne vznikli a boli uhradené Prijímateľom v súvislosti s Realizáciou Projektu podľa Zmluvy, ak spĺňajú pravidlá (resp. kritériá) oprávnenosti výdavkov uvedené v Zmluve.
Detailný popis vykonania uvedenej zmeny je vysvetlený v spomenutom článku.

Pojem intenzity štátnej pomoci, ktorá bude poskytnutá na základe schémy štátnej pomoci prostredníctvom Zmluvy o poskytnutí prostriedkov mechanizmu, je potrebné rozlíšiť od kritéria 50 % hodnoty zákazky v zmysle § 8 zákona o verejnom obstarávaní (ZVO). Je povinnosťou prijímateľa postupovať v súlade so ZVO v prípade, ak by sa konkrétna zákazka kvalifikovala ako zákazka, pri ktorej je povinnosť uplatniť tento zákon, čo vyplýva aj z čl. 3 ods. 2 VZP. Je pri tom potrebné vziať do úvahy charakter a rozsah konkrétnej zákazky, resp. obstarávania vykonávaného prijímateľom; Vykonávateľ takýmito konkrétnymi informáciami nedisponuje. V tejto súvislosti upozorňujeme o.i. na doterajšie usmernenia a rozhodovaciu prax Úradu pre verejné obstarávanie k nepovolenému spájaniu, resp. rozdeľovaniu zákaziek tak, aby sa subjekt vyhol použitiu pravidiel a postupov ZVO.

OTÁZKA 5
Môžu prijímatelia na účely preukazovania povinností vyplývajúcich z čl. 4.5.2 Zmluvy o poskytnutie prostriedkov mechanizmu na podporu obnovy a odolnosti využiť na Ministerstve životného prostredia SR tzv. „odbornú pomoc“ v zmysle zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov?
Áno, môžu. 

OTÁZKA 6
Akým dokumentom preukáže Prijímateľ splnenie povinností vyplývajúcich z čl. 4.5.2 Zmluvy o poskytnutí prostriedkov mechanizmu?
V prípade čl. 4.5.2 písm. a) ide o preukázanie, že Prijímateľ predložil príslušnému orgánu (OÚ alebo MŽP SR) dokumentáciu (zámer alebo oznámenie o zmene navrhovanej činnosti) na začatie konania resp. vykonanie procesu podľa zákona č. 24/2006 Z. z. (zisťovacie konanie alebo povinné hodnotenie) tzn. Prijímateľ môže predložiť list príslušného orgánu o tom, že začalo konanie podľa zákona č. 24/2006 Z. z. (a keď bude konanie ukončené doloží právoplatné rozhodnutie) alebo je možné, že pre uvedenú navrhovanú činnosť/projekt bol už proces podľa zákona č. 24/2006 z. vykonaný, a Prijímateľ predloží priamo právoplatné rozhodnutie z procesu;
V prípade písm. b) uvedeného článku príslušný orgán vydá Prijímateľovi vyjadrenie (na základe jeho žiadosti o vyjadrenie), či konkrétny projekt spadá pod prílohu č. 8  zákona č. 24/2006 Z. z. a podlieha konaniu podľa § 18 zákona č. 24/2006 Z. z.. 

Čestné prehlásenie Prijímateľa o tom, že zmena navrhovanej činnosti nepodlieha žiadnemu postupu podľa zákona č. 24/2006 Z. z., nie je postačujúcim dokladom pre splnenie danej povinnosti.


OTÁZKA 7
Majú zahraniční dodávatelia povinnosť zápisu do Registru partnerov verejného sektora? 
[bookmark: _GoBack]Áno, v prípade prijímateľov prostriedkov z mechanizmu na podporu obnovy a odolnosti v rámci Komponentu 4 Dekarbonizácia priemyslu ustanovenie zákona o verejnom obstarávaní (§ 11 ZVO) platí aj pre zahraničných dodávateľov. 


